नई दिल्ली: कुछ महीने पहले रिलीज हुई फिल्म 'रईस' में आपने शाहरुख खान और माहिरा खान को 'ओ जालिमा...' गाने पर थिरकते हुए देखा. इन दिनों 'ओ जालिमा...' गाने पर थिरकते हुए एक बुजुर्ग का वीडियो फेसबुक, ट्विटर से लेकर वाट्सऐप पर वायरल हो रहा है. काफी संख्या में लोग इसे शेयर कर रहे हैं. इस वीडियो को अगर खुद शाहरुख खान भी देख लें तो शायद खुद को तारीफ करने से नहीं रोक पाएंगे. यह बुजुर्ग दुनिया के बेपरवाह होकर बीच सड़क पर 'ओ जालिमा...' गाने पर डांस कर रहे हैं. उनके डांस स्टेप ऐसे हैं जिसे देखकर शायद आप ऋतिक रोशन, शाहरुख खान, माइकल जैक्सन जैसे डांसिंग स्टार को भी भूल जाएंगे. वे डांस करते हुए इतने रोमांटिक लग रहे हैं कि रोमांटिक किंग शाहरुख खान भी फीके पड़ जाएं.